Az Encsi Városi Művelődési Központ és Könyvtár könyvtári egységének KÜLDETÉSNYILATKOZATA
  

Az Encsi Városi Művelődési Központ és Könyvtár nyilvános könyvtárként arra törekszik, hogy használói számára biztosítsa a magyar és az egyetemes kultúrkincshez, a hazai és a nemzetközi információkhoz és tudásanyaghoz való szabad hozzáférést. Szolgáltatásait használóinak igényei szerint, minőségi ellátásra törekedve szervezi.
E cél megvalósítása érdekében támogatjuk:

- a kulturális értékek közvetítését,
- az írni-olvasni tudás fejlesztését,
- az oktatás különböző színterein való tanulást
-  az egész életen át való önképzést,
- a közéletben való részvételhez szükséges állampolgári tudnivalók és jogi szabályozások megismerését,
-  a gazdaság, kultúra, a tudomány és a művészet kérdéseiben való eligazodáshoz szükséges információk és tudásanyag megszerzését,
-a lakosság általános tájékozódásához, a művelődéshez, a tanuláshoz, a szakmai munkához, az igényes szórakozáshoz szükséges dokumentumok és szolgáltatások biztosítását.
- az állampolgári jogok gyakorlásához, valamint a személyes és közösség önmegvalósításhoz szükséges közhasznú ismeretek megszerzését,

- az irodalom és más művészeti ágak alkotóinak és alkotásainak megismerését,
- a település természeti értékeinek, kulturális és néprajzi hagyományainak bemutatását és gyűjtését,

- a nemzeti és etnikai kisebbséghez tartozók, valamint a hátrányos helyzetűek (vakok, gyengén látók és mozgáskorlátozottak) ellátását,

- a gyermekek olvasási kultúrájának, önálló ismeretszerzési tevékenységének segítését
- a szabadidő hasznos eltöltését
Alapfeladatként jelöljük meg továbbá, hogy a fenti célok elérése, megvalósítása érdekében:
- gyűjteményünket a helyi igényeknek megfelelően folyamatosan fejlesztjük, megőrizzük, gondozzuk, és rendelkezésre bocsátjuk,
-tájékoztatunk a könyvtár és a könyvtári rendszer dokumentumairól és a hozzájuk kapcsolódó szolgáltatásokról,
- biztosítjuk más könyvtárak állományának és szolgáltatásainak elérését,
-  részt veszünk a könyvtárak közti dokumentum és információ cserében.
Kiemelten segítjük:

- a térség természeti értékeinek, kulturális, történelmi néprajzi hagyományainak bemutatását
Ingyenes alapszolgáltatások: könyvtárlátogatás, a könyvtár helyben használata, állományfeltáró eszközök használata, információ a könyvtár és a könyvtári rendszer dokumentumairól és a hozzájuk kapcsolódó szolgáltatásokról, közhasznú információk nyújtása.
Közreműködünk a Könyvtárellátási Szolgáltató Rendszeren keresztül az encsi kistérség lakosságának magasabb színvonalú könyvtári ellátásában.
Encs, 2012. december 29.

